**SEDMI ISPRAVAK DOKUMENTACIJE**

**Poziva na dostavu projektnih prijedloga**

***Poboljšanje isplativosti i pristupa dnevnim bolnicama i/ili dnevnim kirurgijama***

**(referentni broj: KK.08.1.2.03)**

***- ograničeni postupak u modalitetu trajnog Poziva -***

U Pozivu na dostavu projektnog prijedloga *Poboljšanje isplativosti i pristupa dnevnim bolnicama i/ili dnevnim kirurgijama*, referentnog broja: KK.08.1.2.03 (u daljnjem tekstu: Poziv), objavljenom 18. srpnja 2016. godine, mijenja se stavak 9. i stavak 21. točke 2.6 te točka 5.1 Uputa za Prijavitelje kako slijedi:

### **Upute za prijavitelje**

**2.6 Prihvatljivost projekta**

**Stari tekst**

1. Razdoblje provedbe projekta započinje najranije 1. siječnja 2014. godine, a završava najkasnije 31. prosinca 2023. godine; što će se provjeriti uvidom u obrazac 1 - prijavni obrazac A

**Novi tekst**

1. Razdoblje provedbe projekta započinje najranije 1. siječnja 2014. godine, a inicijalno procijenjeno trajanje razdoblja provedbe projekta je najdulje do 40 mjeseci od dana kada je posljednja strana potpisala Ugovor o dodjeli bespovratnih sredstava, te mora završiti najkasnije 31. prosinca 2023. godine, ovisno koje razdoblje je kraće što će se provjeriti uvidom u obrazac 1 - prijavni obrazac A

**Stari tekst**

1. Projekt koji sadrži aktivnosti iz grupe 2 ima odgovarajući valjani akt na temelju kojeg se može pristupiti građenju ukoliko je isti sukladno *Zakonu o gradnji* potreban za predmetni zahvat te je za projekt dostavljena sva potrebna projektno-tehnička dokumentacija. Prijavitelj je dužan dostaviti i obrazac 3 - izjavu glavnog projektanta za svaku zgradu na kojoj se predviđaju infrastrukturni radovi. Ovom izjavom utvrđuje se koji od dokumenata su/nisu potrebni za predviđenu rekonstrukciju / adaptaciju građevine u okviru projekta, uz obrazloženje. Sve gore navedeno će se provjeriti uvidom u obrazac 3 - izjava ovlaštenog projektanta (ako je primjenjivo).

**Novi tekst**

1. Projekt koji sadrži aktivnosti iz grupe 2 ima odgovarajući valjani akt na temelju kojeg se može pristupiti građenju ukoliko je isti sukladno Zakonu o gradnji (NN 153/13) potreban za predmetni zahvat te je za projekt dostavljena sva potrebna projektno-tehnička dokumentacija. U slučaju da projekt nema spremnu potrebnu projektno-tehničku dokumentaciju i/ili valjani akt na temelju kojeg se može pristupiti građenju (ako je primjenjiv), Prijavitelj je dužan dostaviti Obrazac 5 - Izjavu prijavitelja da će ishoditi svu potrebnu dokumentaciju. Tom izjavom jamči da će za vrijeme trajanja projekta, a prije početka aktivnosti za koje su potrebni takvi dokumenti, ishoditi svu potrebnu dokumentaciju za svaku zgradu na kojoj su predviđeni infrastrukturni radovi, u skladu s nacionalnim propisima. Osim spomenute izjave, Prijavitelj je dužan dostaviti i Obrazac 4 - Izjavu glavnog projektanta za svaku zgradu na kojoj se predviđaju infrastrukturni radovi. Ovom izjavom utvrđuje se koji od dokumenata navedenih u Izjavi su/nisu potrebni za predviđenu rekonstrukciju/adaptaciju građevine u okviru projekta, uz obrazloženje. Za aktivnosti za koje u trenutku podnošenja projektnog prijedloga nema svu potrebnu dokumentaciju, Korisnik je obvezan prije početka provedbe aktivnosti istu dostaviti PT-u 2. Sve gore navedeno će se provjeriti uvidom u Obrazac 4 - Izjava ovlaštenog projektanta (ako je primjenjivo) i Obrazac 5 - Izjava prijavitelja da će ishoditi svu potrebnu dokumentaciju (ako je primjenjivo).

**5.1 Razdoblje provedbe projekata**

**Stari tekst**

Razdoblje provedbe projekta je od početka obavljanja aktivnosti projekta, a najranije počevši od 1. siječnja 2014. godine do završetka obavljanja predmetnih aktivnosti, do najviše 36 mjeseci od dana sklapanja ugovora o dodjeli bespovratnih sredstava a najkasnije do 31. prosinca 2023. godine, ovisno koje razdoblje je kraće.

**Novi tekst**

Razdoblje provedbe projekta je od početka obavljanja aktivnosti projekta, a najranije počevši od 1. siječnja 2014. godine, a inicijalno procijenjeno trajanje razdoblja provedbe projekta je najdulje 40 mjeseci od dana kada je posljednja strana potpisala Ugovor o dodjeli bespovratnih sredstava, te mora završiti najkasnije 31. prosinca 2023. godine, ovisno koje razdoblje je kraće.